ประกาศกรมสรรพากรเรื่องการจัดทํา ส่ง หรือเก็บรักษา ใบกํากับภาษี หรือใบรับโดยใช้ใบรับรองอิเล็กทรอนิกส์ในการลงลายมือชื่อ โดยที่กฎกระทรวง ฉบับที่ 384 (พ.ศ. 2565) ออกตามความในประมวลรัษฎากร ว่าด้วยการดําเนินการเกี่ยวกับเอกสารหลักฐานหรือหนังสือด้วยกระบวนการทางอิเล็กทรอนิกส์ ซึ่งได้อาศัยอํานาจตามมาตรา 3 โสฬส แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 53) พ.ศ. 2564 มีผลใช้บังคับตั้งแต่วันที่ 19 สิงหาคม พ.ศ. 2565 จึงส่งผลให้ประกาศอธิบดีกรมสรรพากร (ฉบับที่ 15) เรื่อง กําหนดหลักเกณฑ์ วิธีการ และเงื่อนไขในการจัดทํา ส่งมอบ และเก็บรักษา ใบกํากับภาษีอิเล็กทรอนิกส์ และใบรับอิเล็กทรอนิกส์ ลงวันที่ 18 ตุลาคม พ.ศ. 25๖2 ที่ออกตามความในมาตรา 3 โสฬส แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 48) พ.ศ. 2562 ที่ใช้บังคับอยู่ก่อนวันที่พระราชบัญญัติแก้ไขเพิ่มเติมประมวลรัษฎากร (ฉบับที่ 53) พ.ศ. 2564 ใช้บังคับเป็นอันสิ้นสภาพ ทําให้การดําเนินการเกี่ยวกับการจัดทํา ส่ง หรือเก็บรักษา ใบกํากับภาษี หรือใบรับ โดยวิธีการทางอิเล็กทรอนิกส์ ต้องปฏิบัติตามหลักเกณฑ์ และวิธีการ ที่กําหนดโดยกฎกระทรวง ฉบับที่ 384 (พ.ศ. 2565) ออกตามความในประมวลรัษฎากร ว่าด้วยการดําเนินการเกี่ยวกับเอกสารหลักฐานหรือหนังสือด้วยกระบวนการทางอิเล็กทรอนิกส์ ดังนั้น เพื่อให้ผู้ประกอบการจดทะเบียน ผู้มีหน้าที่ออกใบรับ และบุคคลที่เกี่ยวข้อง สามารถดําเนินการจัดทํา ส่ง หรือเก็บรักษา ใบกํากับภาษีหรือใบรับได้โดยวิธีการทางอิเล็กทรอนิกส์ให้สอดคล้องกับกฎกระทรวงฉบับดังกล่าว กรมสรรพากรจึงออกประกาศเกี่ยวกับการจัดทํา ส่ง หรือเก็บรักษา ใบกํากับภาษี หรือใบรับ โดยใช้ใบรับรองอิเล็กทรอนิกส์ในการลงลายมือชื่อ ดังนี้ข้อ ๑ ในประกาศนี้ "ข้อมูลอิเล็กทรอนิกส์" หมายความว่า ข้อความที่ได้สร้าง ส่ง รับ เก็บรักษา หรือประมวลผลด้วยวิธีการทางอิเล็กทรอนิกส์"กุญแจส่วนตัว (Private Key)" หมายความว่า กุญแจที่ใช้ในการสร้างลายมือชื่ออิเล็กทรอนิกส์ (Electronic Signature) และสามารถนําไปใช้ในการเข้ารหัสลับ (Encryption) ข้อมูลอิเล็กทรอนิกส์ เพื่อมิให้สามารถเข้าใจความหมายของข้อมูลอิเล็กทรอนิกส์ที่มีการเข้ารหัสลับนั้นได้ เพื่อประโยชน์ในการรักษาความลับของข้อมูลอิเล็กทรอนิกส์นั้นได้"กุญแจสาธารณะ (Public Key)" หมายความว่า กุญแจที่ใช้ในการตรวจสอบลายมือชื่อ อิเล็กทรอนิกส์ (Electronic Signature) และสามารถนําไปใช้ในการถอดรหัสลับ (Decryption) ข้อ ๒ ให้ผู้ประกอบการจดทะเบียนหรือผู้มีหน้าที่ออกใบรับ ที่ประสงค์จะจัดทําใบกํากับภาษีหรือใบรับ ยื่นคําขอต่ออธิบดีกรมสรรพากร ตามแบบคําขอให้ประกาศรายชื่อเป็นผู้มีสิทธิจัดทําใบกํากับภาษีหรือใบรับโดยวิธีการทางอิเล็กทรอนิกส์ (แบบ บ.อ.01) ผ่านระบบอิเล็กทรอนิกส์ของกรมสรรพากร เพื่อขอให้ประกาศรายชื่อโดยต้องพิสูจน์และยืนยันตัวตนตามที่กรมสรรพากรกําหนด เมื่ออธิบดีได้ประกาศรายชื่อของผู้ประกอบการจดทะเบียนหรือผู้มีหน้าที่ออกใบรับตามวรรคหนึ่งแล้ว ให้บุคคลดังกล่าวสามารถจัดทําใบกํากับภาษีหรือใบรับ โดยวิธีการทางอิเล็กทรอนิกส์ได้ กรณีผู้ประกอบการจดทะเบียนหรือผู้มีหน้าที่ออกใบรับที่ได้รับการประกาศรายชื่อตามวรรคสองมีความประสงค์จะขอเปลี่ยนแปลงรหัสผ่าน (Password) ใหม่แทนรหัสผ่านเดิม ที่อยู่จดหมายอิเล็กทรอนิกส์ (E-mail Address) หรือขอยกเลิกการจัดทําใบกํากับภาษีหรือใบรับ ให้ยื่นคําขอต่ออธิบดีกรมสรรพากร ตามแบบคําขอแจ้งการเปลี่ยนแปลง หรือยกเลิกการประกาศรายชื่อของผู้มีสิทธิจัดทําใบกํากับภาษีหรือใบรับโดยวิธีการทางอิเล็กทรอนิกส์ (แบบ บ.อ.09) ผ่านระบบอิเล็กทรอนิกส์ของกรมสรรพากรข้อ ๓ ผู้ประกอบการจดทะเบียนหรือผู้มีหน้าที่ออกใบรับ ต้องใช้วิธีการแบบปลอดภัยที่เชื่อถือได้ทั้งในส่วนของระบบฮาร์ดแวร์และระบบซอฟต์แวร์ ดังต่อไปนี้ ในการจัดทําใบกํากับภาษีหรือใบรับ (1) มีระบบรักษาความปลอดภัยเพื่อควบคุมการเข้าถึงข้อมูลได้ โดยจะต้อง (ก) สามารถแสดงภาพการทํางานรวมของระบบงานทั้งหมด (System Flowchart) ได้ (ข) เป็นโปรแกรมที่เมื่อบันทึกข้อมูลแล้วจะแก้ไขรายการนั้น ๆ โดยไร้ร่องรอยไม่ได้ และในกรณีการแก้ไขรายการ ไม่ให้ใช้วิธีลบทิ้ง หรือล้างรายการออก แต่ต้องแก้ไขโดยบันทึกรายการปรับปรุงเพิ่มเข้าไปเพื่อแสดงให้เห็นรายการก่อนปรับปรุงและหลังปรับปรุง และต้องมีรายงานการแก้ไขรายการเพื่อให้ตรวจสอบได้ (ค) สามารถแสดงระดับการปฏิบัติงานของผู้ใช้งานระบบ โดยระบุจํานวนและระดับของผู้ใช้งานระบบที่สามารถบันทึก อ่าน หรือเข้าไปใช้ระบบงานในแต่ละระดับได้ (ง) มีการควบคุมโดยใช้รหัสผ่านของผู้ใช้งานระบบซึ่งมีสิทธิเข้าไปใช้ระบบงานทุกระดับและมีระบบงานที่บันทึกการเปลี่ยนรหัสผ่านทุกครั้งที่มีการเปลี่ยนแปลง (จ) มีรายงานบันทึกการเข้าใช้งานหรือแก้ไขข้อมูลของผู้ใช้งานระบบที่เข้าใช้งานหรือเข้าไปแก้ไขข้อมูลในระบบงานที่ทําหรือแก้ไข วัน เดือน ปี และเวลาที่เข้าใช้ระบบงาน (Access) ตลอดจนจํานวนและรายละเอียดของรายการที่แก้ไขปรับปรุง (ฉ) มีระบบการตรวจสอบผู้ใช้งานระบบที่ได้เข้าใช้งานหรือเข้าไปแก้ไขข้อมูลในระบบงาน และมีกระบวนการในการตรวจสอบข้อมูลที่บันทึกไว้ในระบบที่สามารถแสดงได้ว่าข้อมูลดังกล่าวได้บันทึกไว้ครบถ้วนทุกรายการแล้ว และไม่มีการแก้ไขรายการของเอกสารที่มีข้อความอยู่ในรูปของข้อมูลอิเล็กทรอนิกส์ (2) มีการควบคุมแฟ้มข้อมูลซึ่งมีการเข้ารหัสลับ (Encryption) เพื่อป้องกันการเข้าถึงข้อมูลถ้ามีการถอดรหัสลับ (Decryption) ต้องบันทึกหลักฐานไว้ทุกครั้งเพื่อการตรวจสอบ และสามารถจัดพิมพ์เป็นรายงานเพื่อให้ตรวจสอบได้ ผู้ประกอบการจดทะเบียนหรือผู้มีหน้าที่ออกใบรับ อาจใช้ซอฟต์แวร์ที่บุคคลอื่นพัฒนาขึ้นมาใช้ในการจัดทําใบกํากับภาษีหรือใบรับได้ หากซอฟต์แวร์นั้นมีวิธีการแบบปลอดภัยที่เชื่อถือได้ทํานองเดียวกับ (1) และ (2)ข้อ ๔ การจัดทําใบกํากับภาษีหรือใบรับ ให้ผู้ประกอบการจดทะเบียนหรือผู้มีหน้าที่ออกใบรับจัดทําข้อมูลโดยมีรายการที่เป็นสาระสําคัญ ตามมาตรา ๘๖/๔ มาตรา 86/6 มาตรา 86/9 มาตรา 86/10 และมาตรา 105 ทวิ แห่งประมวลรัษฎากร ขึ้นเป็นข้อมูลอิเล็กทรอนิกส์ ตามรูปแบบ ขนาด ประเภทของข้อมูลอิเล็กทรอนิกส์ที่ประกาศบนเว็บไซต์กรมสรรพากร และสร้างลายมือชื่ออิเล็กทรอนิกส์ (Electronic Signature) แนบหรือรวมไปกับข้อมูลดังกล่าว เพื่อส่งให้แก่ผู้ซื้อสินค้าหรือผู้รับบริการ ทั้งนี้ ใบรับรองอิเล็กทรอนิกส์ (Electronic Certificate) ที่ใช้ในการสร้างลายมือชื่ออิเล็กทรอนิกส์ (Electronic Signature) ต้องยังไม่หมดอายุในขณะสร้างลายมือชื่ออิเล็กทรอนิกส์ (Electronic Signature) กรณีผู้ประกอบการจดทะเบียนได้จัดทําใบกํากับภาษีอย่างย่อตามวรรคหนึ่งแล้ว หากผู้ซื้อสินค้าหรือผู้รับบริการเรียกร้องให้ออกใบกํากับภาษีตามมาตรา 86/4 แห่งประมวลรัษฎากร ผู้ประกอบการจดทะเบียน ไม่จําต้องเรียกคืนใบกํากับภาษีอย่างย่อตามวรรคหนึ่ง แต่ให้จัดทําใบกํากับภาษีตามมาตรา 86/4 แห่งประมวลรัษฎากรแทน และส่งให้แก่ผู้ซื้อสินค้าหรือผู้รับบริการข้อ ๕ ให้ผู้ประกอบการจดทะเบียนหรือผู้มีหน้าที่ออกใบรับส่งใบกํากับภาษีหรือใบรับให้แก่ผู้ซื้อสินค้าหรือผู้รับบริการ และให้ถือเป็นการส่งมอบใบกํากับภาษีตามมาตรา 86 แห่งประมวลรัษฎากร หรือเป็นการออกใบรับตามมาตรา 105 แห่งประมวลรัษฎากรแล้ว เว้นแต่ผู้ซื้อสินค้าหรือผู้รับบริการไม่ประสงค์จะรับใบกํากับภาษีหรือใบรับด้วยวิธีการส่งดังกล่าว ให้ผู้ประกอบการจดทะเบียนหรือผู้มีหน้าที่ออกใบรับจัดทําสิ่งพิมพ์ออกของใบกํากับภาษีหรือใบรับดังกล่าวโดยให้ปรากฏข้อความว่า "เอกสารนี้ได้จัดทําและส่งข้อมูลให้แก่กรมสรรพากรด้วยวิธีการทางอิเล็กทรอนิกส์" และส่งมอบให้แก่ผู้ซื้อสินค้าหรือผู้รับบริการ และให้ถือว่าสิ่งพิมพ์ออกของใบกํากับภาษีหรือใบรับดังกล่าวใช้แทนต้นฉบับซึ่งเป็นข้อมูลอิเล็กทรอนิกส์นั้นได้ ข้อ ๖ ในกรณีที่ผู้ประกอบการจดทะเบียนหรือผู้มีหน้าที่ออกใบรับได้จัดทําและส่งใบกํากับภาษีหรือใบรับให้แก่ผู้ซื้อสินค้าหรือผู้รับบริการแล้ว แต่ใบกํากับภาษีหรือใบรับดังกล่าวมีรายการในส่วนที่เป็นสาระสําคัญไม่ถูกต้องครบถ้วน หรือกระบวนการที่ทําให้ลายมือชื่ออิเล็กทรอนิกส์ (Electronic Signature) ที่แนบหรือรวมอยู่ในใบกํากับภาษีนั้นไม่น่าเชื่อถือ หรือด้วยเหตุอื่นใด เมื่อได้รับการร้องขอให้ยกเลิกใบกํากับภาษีหรือใบรับฉบับเดิมซึ่งได้จัดทําและส่งให้แก่ผู้ซื้อสินค้าหรือผู้รับบริการแล้ว ให้ผู้ประกอบการจดทะเบียนจัดทําใบกํากับภาษีหรือใบรับฉบับใหม่โดยไม่จําต้องเรียกคืนใบกํากับภาษีหรือใบรับฉบับเดิม โดยให้นําความตามข้อ ๔ มาใช้แก่การจัดทําใบกํากับภาษีฉบับใหม่ด้วยโดยอนุโลมและให้กําหนดรายการดังต่อไปนี้เพิ่มเติมด้วย(1) เลขที่ใบกํากับภาษีหรือใบรับฉบับใหม่เป็นเลขที่ใหม่ และระบุ วัน เดือน ปี ให้ตรงกับวัน เดือน ปี ที่ได้จัดทําใบกํากับภาษีหรือใบรับฉบับใหม่(2) ข้อความที่แสดงว่า เป็นการยกเลิกและออกใบกํากับภาษี (หรือใบรับ) ฉบับใหม่แทนฉบับเดิมเลขที่ ... ลงวันที่ .. หรือข้อความอื่นใดในลักษณะทํานองเดียวกัน และหมายเหตุการยกเลิกใบกํากับภาษีไว้ในรายงานภาษีของเดือนภาษีที่จัดทําใบกํากับภาษีฉบับใหม่ข้อ ๗ ผู้ประกอบการจดทะเบียนหรือผู้มีหน้าที่ออกใบรับซึ่งได้จัดทําและส่งใบกํากับภาษีหรือใบรับให้แก่ผู้ซื้อสินค้าหรือผู้รับบริการแล้ว ต่อมาได้รับการร้องขอจากผู้ซื้อสินค้าหรือผู้รับบริการซึ่งใบกํากับภาษีหรือใบรับนั้นสูญหาย เสียหาย ถูกทําลาย หรือไม่สามารถใช้การได้โดยประการใด ให้ผู้ประกอบการจดทะเบียนหรือผู้มีหน้าที่ออกใบรับนั้นส่งใบกํากับภาษีหรือใบรับเดียวกันให้แก่ผู้ซื้อสินค้าหรือผู้รับบริการโดยไม่ต้องออกใบแทนใบกํากับภาษีหรือใบรับเช่นเดียวกับใบกํากับภาษีหรือใบรับที่จัดทําในรูปของกระดาษ ในกรณีที่ได้จัดทําสิ่งพิมพ์ออกของใบกํากับภาษีหรือใบรับและส่งมอบให้แก่ผู้ซื้อสินค้าหรือผู้รับบริการตามข้อ 5 แล้ว หากสิ่งพิมพ์ออกของใบกํากับภาษีหรือใบรับดังกล่าวสูญหาย เสียหาย ถูกทําลาย หรือไม่สามารถใช้การได้โดยประการใด ผู้ซื้อสินค้าหรือผู้รับบริการอาจร้องขอให้ผู้ประกอบการจดทะเบียนหรือผู้มีหน้าที่ออกใบรับส่งใบกํากับภาษีหรือใบรับเดียวกันนั้นตามข้อ 5 ข้อ ๘ กรณีผู้ประกอบการจดทะเบียนมอบหมายให้ตัวแทนตามหมวด 4 แห่งประมวลรัษฎากร จัดทํา ส่ง หรือเก็บรักษา ใบกํากับภาษีหรือใบรับ ในนามของผู้ประกอบการจดทะเบียน ให้ระบุชื่อ ที่อยู่ และเลขประจําตัวผู้เสียภาษีอากรของตัวแทนตามหมวด 4 แห่งประมวลรัษฎากร ไว้ในใบกํากับภาษีหรือใบรับ และลงลายมือชื่ออิเล็กทรอนิกส์ (Electronic Signature) ของผู้ได้รับมอบหมาย ข้อ ๙ กรณีผู้ประกอบการจดทะเบียนหรือผู้มีหน้าที่ออกใบรับมอบหมายให้ผู้ให้บริการจัดทําหรือนําส่งข้อมูลอิเล็กทรอนิกส์จัดทําและส่งใบกํากับภาษีหรือใบรับ ให้ผู้ประกอบการจดทะเบียนหรือผู้มีหน้าที่ออกใบรับ มีหน้าที่แจ้งให้กรมสรรพากรทราบถึงการมอบหมายผ่านระบบอิเล็กทรอนิกส์ของกรมสรรพากร และในการจัดทําใบกํากับภาษีหรือใบรับ ให้นําความในข้อ 8 มาใช้โดยอนุโลมข้อ ๑๐ ผู้ประกอบการจดทะเบียนหรือผู้มีหน้าที่ออกใบรับ มีสิทธิเลือกที่จะดําเนินการจัดทําใบกํากับภาษีหรือใบรับเป็นข้อมูลอิเล็กทรอนิกส์หรือในรูปแบบกระดาษ เมื่อความรับผิดในการเสียภาษีมูลค่าเพิ่มเกิดขึ้นตามมาตรา 86 แห่งประมวลรัษฎากร หรือเมื่อรับเงินหรือรับชําระราคาตามมาตรา 105 แห่งประมวลรัษฎากร ก็ได้ข้อ ๑๑ ผู้ประกอบการจดทะเบียน ผู้มีหน้าที่ออกใบรับ หรือตัวแทนตามหมวด 4 แห่งประมวลรัษฎากรหรือผู้ให้บริการจัดทําหรือนําส่งข้อมูลอิเล็กทรอนิกส์ที่ได้รับมอบหมาย มีหน้าที่ส่งข้อมูลที่เกี่ยวข้องกับใบกํากับภาษีหรือใบรับให้แก่กรมสรรพากรผ่านระบบอิเล็กทรอนิกส์ของกรมสรรพากรภายในวันที่ 15 ของเดือนถัดไป ข้อมูลที่เกี่ยวข้องกับใบกํากับภาษีหรือใบรับตามวรรคหนึ่ง ต้องเป็นไปตามมาตรฐานที่ประกาศไว้บนระบบอิเล็กทรอนิกส์ของกรมสรรพากร และลงลายมือชื่ออิเล็กทรอนิกส์ (Electronic Signature) ของผู้ประกอบการจดทะเบียน ผู้มีหน้าที่ออกใบรับ ตัวแทนตามหมวด 4 แห่งประมวลรัษฎากร หรือผู้ให้บริการจัดทําหรือนําส่งข้อมูลอิเล็กทรอนิกส์ ซึ่งยังไม่หมดอายุในขณะสร้างลายมือชื่ออิเล็กทรอนิกส์ (Electronic Signature) และในขณะส่งข้อมูลดังกล่าว การส่งข้อมูลที่เกี่ยวข้องกับใบกํากับภาษีหรือใบรับให้แก่กรมสรรพากร อาจกระทําได้โดยวิธีการอัปโหลด (Upload) หรือการส่งข้อมูลแบบ Host to Host ข้อ ๑๒ ในกรณีที่ผู้ประกอบการจดทะเบียนหรือผู้มีหน้าที่ออกใบรับที่ได้จัดทําและส่งใบกํากับภาษีหรือใบรับด้วยตนเองมอบหมายให้ผู้ให้บริการจัดทําหรือนําส่งข้อมูลอิเล็กทรอนิกส์เป็นตัวแทนนําส่งข้อมูลที่เกี่ยวข้องกับใบกํากับภาษีหรือใบรับต่อกรมสรรพากร ให้ผู้ประกอบการจดทะเบียนหรือผู้มีหน้าที่ออกใบรับนั้นลงลายมือชื่ออิเล็กทรอนิกส์ (Electronic Signature) ในข้อมูลที่นําส่ง และให้ผู้ประกอบการจดทะเบียนหรือผู้มีหน้าที่ออกใบรับนั้นแจ้งให้กรมสรรพากรทราบถึงการมอบหมายตัวแทนดังกล่าวผ่านระบบอิเล็กทรอนิกส์ของกรมสรรพากรข้อ ๑๓ กรณีที่ผู้ให้บริการจัดทําหรือนําส่งข้อมูลอิเล็กทรอนิกส์รายใดมีระบบอิเล็กทรอนิกส์ไม่เป็นไปตามที่กําหนดในกฎกระทรวง ฉบับที่ 384 (พ.ศ. 2565) ว่าด้วยการดําเนินการเกี่ยวกับ เอกสารหลักฐานหรือหนังสือด้วยกระบวนการทางอิเล็กทรอนิกส์ และไม่ดําเนินการแก้ไขปรับปรุงให้แล้วเสร็จภายในกําหนดเวลาที่กรมสรรพากรมีหนังสือแจ้งหรือที่ได้รับแจ้งผ่านช่องทางอิเล็กทรอนิกส์ กรมสรรพากรอาจยกเลิกการอนุญาตให้เชื่อมต่อระบบ และลบรายชื่อออกจากบัญชีผู้ให้บริการจัดทําหรือนําส่งข้อมูลอิเล็กทรอนิกส์ตามที่ได้ประกาศไว้ข้อ ๑๔ ให้ผู้ประกอบการจดทะเบียน ผู้มีหน้าที่ออกใบรับ หรือตัวแทนตามหมวด ๔ แห่งประมวลรัษฎากร ที่ได้จัดทําใบกํากับภาษีหรือใบรับมีหน้าที่เก็บรักษาใบกํากับภาษีหรือใบรับนั้น ตามหลักเกณฑ์ ดังนี้ (1) ใช้วิธีการที่เชื่อถือได้ในการรักษาความถูกต้องของข้อความตั้งแต่การสร้างข้อความเสร็จสมบูรณ์และสามารถแสดงข้อความนั้นในภายหลังได้(2) เก็บรักษาข้อมูลใบกํากับภาษีหรือใบรับ โดยสามารถเข้าถึงและนํากลับมาใช้ได้โดยความหมายไม่เปลี่ยนแปลง(3) เก็บรักษาข้อมูลใบกํากับภาษีหรือใบรับให้อยู่ในรูปแบบที่เป็นอยู่ในขณะที่ได้สร้าง ส่ง หรือได้รับข้อมูลใบกํากับภาษีหรือใบรับนั้น หรืออยู่ในรูปแบบที่สามารถแสดงข้อความที่สร้าง ส่ง หรือได้รับให้ปรากฏอย่างถูกต้องได้ และ(4) เก็บรักษาข้อความส่วนที่ระบุถึงแหล่งกําเนิด ต้นทาง และปลายทางของใบกํากับภาษีหรือใบรับ ตลอดจนวันและเวลาที่ส่งหรือได้รับข้อความดังกล่าว ถ้ามีความในวรรคหนึ่งให้นํามาใช้บังคับแก่การเก็บรักษาใบกํากับภาษีหรือใบรับของผู้ประกอบการจดทะเบียนหรือผู้มีหน้าที่ออกใบรับซึ่งได้รับมาในฐานะของผู้ซื้อสินค้าหรือผู้รับบริการด้วย กรณีใบกํากับภาษีหรือใบรับที่ได้รับมาในรูปแบบของสิ่งพิมพ์ออกของใบกํากับภาษีหรือใบรับตามข้อ 5 ให้ผู้ประกอบการจดทะเบียนหรือผู้มีหน้าที่ออกใบรับเก็บรักษาไฟล์ข้อมูลใบกํากับภาษีหรือใบรับตามวรรคหนึ่ง และให้ผู้ประกอบการจดทะเบียนหรือผู้มีหน้าที่ออกใบรับซึ่งเป็นผู้ซื้อสินค้าหรือผู้รับบริการเก็บรักษาสิ่งพิมพ์ออกของใบกํากับภาษีหรือใบรับซึ่งได้รับมาเช่นเดียวกับการเก็บรักษาใบกํากับภาษีหรือใบรับที่ออกในรูปของกระดาษข้อ ๑๕ ประกาศนี้ให้ใช้บังคับตั้งแต่วันที่ที่ลงในประกาศเป็นต้นไปผู้มีอํานาจลงนาม ประกาศ ณ วันที่ 7 มิถุนายน พ.ศ.2566 ลวรณ แสงสนิท(นายลวรณ แสงสนิท)อธิบดีกรมสรรพากร